CELEX: 32010R1151
Language: et
Date: 2010-12-08 00:00:00
Title: Komisjoni määrus (EL) nr 1151/2010, 8. detsember 2010 , millega rakendatakse Euroopa Parlamendi ja nõukogu määrust (EÜ) nr 763/2008 rahva ja eluruumide loenduste kohta kvaliteediaruandeid käsitleva korra ja struktuuri ning andmete edastamise tehnilise vormingu osas  EMPs kohaldatav tekst

9.12.2010   
            
            
               ET
            
            
               Euroopa Liidu Teataja
            
            
               L 324/1
            
         KOMISJONI MÄÄRUS (EL) nr 1151/2010,
   8. detsember 2010,
   millega rakendatakse Euroopa Parlamendi ja nõukogu määrust (EÜ) nr 763/2008 rahva ja eluruumide loenduste kohta kvaliteediaruandeid käsitleva korra ja struktuuri ning andmete edastamise tehnilise vormingu osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. juuli 2008. aasta määrust (EÜ) nr 763/2008 rahva ja eluruumide loenduste kohta, (1) eriti selle artikli 5 lõiget 5 ja artikli 6 lõiget 3,
   ning arvestades järgmist:
   
               (1)
            
            
               Määrusega (EÜ) nr 763/2008 on kehtestatud iga kümne aasta tagant toimuva põhjalike rahvastiku- ja eluruumiandmete kogumise ühised eeskirjad.
            
         
               (2)
            
            
               Komisjonile (Eurostatile) liikmesriikide poolt edastatud andmete kvaliteedi hindamiseks on vaja määratleda kvaliteediaruande üksikasjad ja struktuur.
            
         
               (3)
            
            
               Andmete ja metaandmete nõuetekohase edastamise tagamiseks peaks tehniline vorming olema kõigi liikmesriikide jaoks ühine. Seepärast on vaja võtta vastu andmete edastamiseks sobiv tehniline vorming.
            
         
               (4)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määruses sätestatakse liikmesriikide edastatavate kvaliteediaruannete üksikasjad ja struktuur; asjaomastes kvaliteediaruannetes käsitletakse nende andmete kvaliteeti, mis liikmesriigid on saanud rahvastiku ja eluruumide loenduste käigus võrdlusaasta 2011 kohta ja mis nad edastavad komisjonile (Eurostatile); samuti sätestatakse käesolevas määruses andmete edastamise tehniline vorming, et täita määruse (EÜ) nr 763/2008 nõudeid.
   Artikkel 2
   Mõisted
   Käesoleva määruse kohaldamisel kasutatakse määruses (EÜ) nr 763/2008 ja komisjoni määrustes (EÜ) nr 1201/2009 (2) ja (EL) nr 519/2010 (3) sätestatud määratlusi ja tehnilisi spetsifikatsioone. Samuti kasutatakse järgmisi mõisteid:
   (1)   „statistiline üksus”– põhiline vaadeldav üksus, nt füüsiline isik, leibkond, perekond, eluruum või tavaeluruum;
   (2)   „individuaalloendus”– igat statistilist üksust käsitlev teave saadakse nii, et nende omadused saab registreerida eraldi ja ristliigitada muude omadustega;
   (3)   „samaaegsus”– loendusel saadud teave viitab samale ajahetkele (võrdluskuupäev);
   (4)   „universaalsus kindlaksmääratud territooriumil”– kõikide statistiliste üksuste kohta esitatakse andmed täpselt määratletud territooriumi piires. Kui statistilised üksused on isikud, tähendab universaalsus kindlaksmääratud territooriumil seda, et esitatakse sellised andmed, mis põhinevad kõikidel isikutel, kelle alaline elukoht asub määratletud territooriumil (kogurahvastik);
   (5)   „väikest ala käsitlevate andmete kättesaadavus”– väikeseid geograafilisi alasid ja väikeseid statistiliste üksuste rühmasid käsitlevate andmete kättesaadavus;
   (6)   „kindlaksmääratud sagedus”– suutlikkus viia läbi loendusi korrapäraselt iga kümnendi alguses, see hõlmab registrite järjepidevust;
   (7)   „üldkogum”– kõikide selliste statistiliste üksuste kogum kindlaksmääratud geograafilisel alal võrdluskuupäeval, mis sobivad andmete kogumiseks ühe või mitme konkreetse teema jaoks. Üldkogum sisaldab igat arvestatavat statistilist ühikut ainult ühe korra;
   (8)   „hinnanguline üldkogum”– parim olemasolev hinnang üldkogumi kohta. Hinnanguline üldkogum hõlmab loenduskogumit, millele on liidetud alakaetus ja millest on lahutatud ülekaetus;
   (9)   „loenduskogum”– statistiliste üksuste kogum, mida konkreetse üldkogumi puhul faktiliselt esindavad üht või mitut konkreetset teemat käsitleva loenduse tulemused. Loenduskogumit käsitlevad andmekirjed on konkreetset üldkogumi käsitlevas andmeallikas esinevad kirjed, sealhulgas kõik imputeeritud kirjed ning välja arvatud kõik kustutatud kirjed. Kui andmeallikas sisaldab hinnangulises üldkogumis metodoloogilise põhimõttena andmekirjeid üksnes statistiliste ühikute valimi kohta, sisaldab loenduskogum lisaks valimisse kuulunud statistilistele üksustele täiendavat kogumit statistilisi üksusi;
   (10)   „statistiliste üksuste täiendav kogum”– kogum statistilisi üksusi, mis kuuluvad hinnangulisse üldkogumisse, kuid mille kohta ei sisalda andmeallikas kohaldatava valimi võtmise metoodika tõttu andmekirjeid;
   (11)   „kaetushinnang”– uuring konkreetse üldkogumi ja selle loenduskogumi erinevuse kohta;
   (12)   „loendamisjärgne uuring”– uuring, mis viiakse läbi kohe pärast loendust kaetuse ja infosisu hindamiseks;
   (13)   „alakaetus”– kõikide selliste statistiliste ühikute kogum, mis kuuluvad konkreetsesse üldkogumisse, kuid ei kuulu vastavasse loenduskogumisse;
   (14)   „ülekaetus”– kõikide selliste statistiliste ühikute kogum, mis sisalduvad loenduskogumis, mida kasutatakse andmete esitamiseks konkreetse üldkogumi kohta, kuid mis ei kuulu sellesse üldkogumisse;
   (15)   „kirje imputeerimine”– tõenäolise, kuid kunstliku andmekirje määramine täpselt ühe geograafilise piirkonna kohta kõige üksikasjalikumal geograafilisel tasandil, mille kohta loendusandmeid toodetakse, ning kõnealuse andmekirje imputeerimine andmeallikasse;
   (16)   „kirje kustutamine”– sellise andmekirje kustutamine või ignoreerimine, mis sisaldub konkreetse üldkogumi kohta teabe andmiseks kasutatavas andmeallikas, kuid mis ei anna asjaomases üldkogumis usaldusväärset teavet ühegi statistilise üksuse kohta;
   (17)   „tunnuse imputeerimine”– kunstliku, kuid usaldusväärse teabe lisamine andmekirjesse, kui andmekirje on andmeallikas juba olemas, kuid ei sisalda asjaomast teavet;
   (18)   „andmeallikas”– statistilistele üksustele vastav andmekirjete kogum ja/või statistiliste üksustega seotud sündmuste kogum, mille alusel toodetakse loendusandmeid ühel või mitmel konkreetsel teemal seoses konkreetse üldkogumiga;
   (19)   „registripõhised andmed”– andmed, mis asuvad registris on või mis on registrist pärit;
   (20)   „küsimustikupõhised andmed”– andmed, mis saadakse küsimustikule vastajate käest konkreetse ajahetkega seotud statistiliste andmete kogumise raames;
   (21)   „register”– statistiliste üksuste kohta teavet säilitav hoidla, mida ajakohastatakse statistilisi üksuseid mõjutavate sündmuste käigus;
   (22)   „kirjete linkimine”– erinevatest andmeallikatest pärit teabe ühendamine, mille käigus võrreldakse kirjeid üksikute statistiliste üksuste osas ja liidetakse igat statistilist üksust käsitlev teave, kui üksus, mille kohta kirje käib, on sama;
   (23)   „registrite vastavus”– kirjete linkimine, mille korral kõik vastavuses olevad andmeallikad sisalduvad registrites;
   (24)   „andmete väljavõtmine”– individuaalsete statistiliste üksustega seotud loendusandmete väljavõtmine registris sisalduvast teabest;
   (25)   „kodeerimine”– teabe konverteerimine koodideks, mis tähistavad klassifitseerimissüsteemi klasse;
   (26)   „identifitseeriv muutuja”– muutuja andmeallika andmekirjes või statistiliste üksuste mis tahes loetelu, mida kasutatakse
   hindamaks, kas andmeallikas (või statistiliste üksuste loetelu) ei sisalda üle ühe andmeallika iga statistilise üksuse kohta, ja/või
   kirjete linkimiseks.
   (27)   „sisestamine”– protsess, millega kogutud andmed teisendatakse masinloetavasse vormingusse;
   (28)   „kirje redigeerimine”– andmekirje kontrollimine ja muutmine, eesmärgiga muuta see usaldusväärsemaks ning säilitada samal kirje olulisemad osad;
   (29)   „leibkonna genereerimine”– tavaleibkonna kindlaksmääramine vastavalt aadressipõhise leibkonna mõistele, nagu on määratletud määruse (EÜ) nr 1201/2009 lisas teema „Seisund leibkonnas” all;
   (30)   „perekonna genereerimine”– perekonna kindlaksmääramine, võttes aluseks asjaolu, kas isikud elavad samas leibkonnas või mitte, samas ei ole (täielikku) teavet selle kohta, millised on isikutevahelised perekondlikud suhted. Termin „perekond” on täpsustatud kui „tuumperekond” määruse (EÜ) nr 1201/2009 lisas teema „Seisund perekonnas” all;
   (31)   „üksus– teave puudub” – loenduskogumisse kuuluva statistilise üksuse kohta ei õnnestunud teavet koguda;
   (32)   „tunnus– teave puudub” – loenduskogumisse kuuluva statistilise üksuse puhul ei õnnestunud ühe või mitme konkreetse teema kohta teavet koguda, samas on selle statistilise üksuse puhul võimalik koguda teavet vähemalt ühel teisel teemal;
   (33)   „statistika avalikustamise kontroll”– meetodid ja menetlused, mida kohaldatakse üksikute statistiliste üksuste kohta teabe avalikustamise riski minimeerimiseks, avaldades samas võimalikult palju statistilist teavet;
   (34)   „hindamine”– statistika või prognoosi arvutamine olemasolevate andmete suhtes kohaldatava matemaatilise valemi ja/või algoritmi abil;
   (35)   „variatsioonikordaja”– standardviga (hinnangufunktsiooni dispersiooni ruutjuur), mis on jagatud hinnangfunktsiooni keskväärtusega;
   (36)   „mudelist tulenev viga”– viga, mis tuleneb hinnangu aluseks olevatest eeldustest ja mis sisaldab ebakindlust või liiga vähe üksikasju;
   (37)   „andmestruktuuri määratlus”– andmekogumiga seotud struktuursete metaandmete kogum, mis sisaldab teavet nii selle kohta, kuidas mõisted on seotud hüperkuubi meetmete, mõõtmete ja omadustega, kui ka andmete esitamise ja seonduvate kirjeldavate metaandmete kohta.
   Artikkel 3
   Metaandmed ja kvaliteediaruanded
   1.   Liikmesriigid esitavad Euroopa Komisjonile (Eurostatile) 31. märtsiks 2014 käesoleva määruse I lisas täpsustatud taustteabe, samuti käesoleva määruse II ja III lisas täpsustatud kvaliteediga seotud andmed ja metaandmed seoses võrdlusaasta 2011 rahva ja eluruumide loendusega ja seoses komisjonile (Eurostatile) määruse (EL) nr 519/2010 kohaselt edastatud andmete ja metaandmetega.
   2.   Lõike 1 nõuete täitmiseks koostavad liikmesriigid võrdlusaasta 2011 rahva ja eluruumide loenduse kaetushinnangu, samuti kirjete imputeerimise ja kustutamise hinnangu.
   3.   Käesoleva määruse kontekstis kohaldatakse viitamismetaandmete tootmise ja vahetamise eesmärgil määrust (EÜ) nr 223/2009 (4) ja komisjoni soovituses 2009/498/EÜ (5) määratletud Euro SDMX metaandmete struktuuri
   Artikkel 4
   Andmeallikad
   Kõikidest andmeallikatest peab olema võimalik saada teavet, mida on vaja määruse (EÜ) nr 763/2008 nõuete täitmiseks, eelkõige selleks, et:
   
               —
            
            
               vastata määruse (EÜ) nr 763/2008 artikli 2 punktis i loetletud ja artikli 2 lõigetes 2 kuni 6 määratletud olulistele tunnustele,
            
         
               —
            
            
               tähistada üldkogumi,
            
         
               —
            
            
               vastata määruses (EÜ) nr 1201/2009 sätestatud asjakohastele tehnilistele spetsifikatsioonidele, ja
            
         
               —
            
            
               anda andmeid määruses (EÜ) nr 519/2010 sätestatud statistiliste andmete programmi jaoks.
            
         Artikkel 5
   Juurdepääs asjakohasele teabele
   Komisjoni (Eurostati) nõudel võimaldavad liikmesriigid komisjonile (Eurostatile) juurdepääsu mis tahes teabele, mida on vaja määruse (EL) nr 519/2010 kohaselt edastatud andmete ja metaandmete kvaliteedi hindamiseks, välja arvatud juhul, kui komisjoni edastatakse või seal hoitakse mis tahes mikroandmeid ja konfidentsiaalseid andmeid.
   Artikkel 6
   Andmete edastamise tehniline vorming
   Võrdlusaastat 2011. käsitlevate andmete ja metaandmete edastamiseks tuleb kasutada tehnilist vormingut SDMX (Statistical Data and Metadata eXchange). Liikmesriigid edastavad nõutud andmed, mis vastavad andmestruktuuri määratlustele ja seonduvatele komisjoni (Eurostati) tehnilistele spetsifikatsioonidele. Liikmesriigid hoiavad nõutud andmeid ja metaandmeid kuni 1. jaanuarini 2025 juhuks, kui komisjon (Eurostat) tahab neid edastada hiljem.
   Artikkel 7
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 218, 13.8.2008, lk 14.
   
      (2)  ELT L 329, 15.12.2009, lk 29.
   
      (3)  ELT L 151, 17.6.2010, lk 1.
   
      (4)  ELT L 87, 31.3.2009, lk 164.
   
      (5)  ELT L 168, 30.6.2009, lk 50.
   
      I LISA
      
         Taustteave
      
      Võrdlusaasta 2011 kohta liikmesriikides läbiviidud rahva ja eluruumide loenduse taustteabe struktuur koosneb järgmistest osadest.
      1.   ÜLEVAADE
      1.1.   Õiguslik taust
      
      1.2.   Vastutavad asutused
      
      1.3.   Viited muudele asjakohastele dokumentidele (nt riikide kvaliteediaruanded) (valikuline)
      
      2.   ANDMEALLIKAD (1)
      
      2.1.   Andmeallikate liigitus vastavalt määruse (EÜ) nr 763/2008 artikli 4 lõikele 1
      
      2.2.   Loetelu andmeallikatest, mida kasutati 2011. aasta loenduse jaoks
          (2)
      
      2.3.   Maatriks „andmeallikad x teemad”
      
      2.4.   Kui suures ulatuses vastavad andmeallikad olulistele tunnustele (määruse (EÜ) nr 763/2008 artikli 4 lõige 4)
      
      2.4.1.   Individuaalloendus
      
      2.4.2.   Samaaegsus
      
      2.4.3.   Universaalsus kindlaksmääratud territooriumil
      
      2.4.4.   Väikest ala käsitlevate andmete kättesaadavus
      
      2.4.5.   Kindlaksmääratud sagedus
      
      3.   LOENDUSE ELUTSÜKKEL
      3.1.   Määruse (EÜ) nr 763/2008 artikli 5 lõike 1 kohane võrdluskuupäev
      
      3.2.   Andmete kogumise ettevalmistamine ja läbiviimine
      
      3.2.1.   Küsimustikupõhised andmed
      
      
                  3.2.1.1.
               
               
                  Küsimustike koostamine ja katsetamine (sealhulgas kõikide lõplike küsimustike koopiad)
               
            
                  3.2.1.2.
               
               
                  Aadresside nimekirja koostamine, ettevalmistused välitöödeks, kaardistamine, reklaam
               
            
                  3.2.1.3.
               
               
                  Andmete kogumine (sh välitööd)
               
            3.2.2.   Registripõhised andmed
      
      
                  3.2.2.1.
               
               
                  Uute registrite loomine alates 2001. aastast (vajaduse korral)
               
            
                  3.2.2.2.
               
               
                  Olemasolevate registrite ümberkujundamine alates 2001. aastast (sealhulgas registrite sisu muutmine, loenduskogumi kohandamine, määratluste ja/või tehniliste spetsifikatsioonide kohandamine) (vajaduse korral)
               
            
                  3.2.2.3.
               
               
                  Registrite haldamine (iga registri puhul, mida kasutatakse 2011. aasta rahvaloenduseks), mis hõlmab järgmist
                  
                              —
                           
                           
                              registri sisu (registreeritud statistilised üksused ja teave statistiliste üksuste kohta, kirje redigeerimine ja/või tunnuse imputeerimine registris
                           
                        
                              —
                           
                           
                              halduskohustused
                           
                        
                              —
                           
                           
                              seadusjärgne kohustus registreerida teavet, soodustused tõese teabe andmise eest või väärteabe andmise võimalikud põhjused
                           
                        
                              —
                           
                           
                              viivitused aruannete esitamisel, eelkõige õiguslikud/ametlikud viivitused, viivitused andmete registreerimisel, hilinenud aruandlus
                           
                        
                              —
                           
                           
                              registreerimata jätmise, registrist kustutamata jätmise ja mitmekordse registreerimise hindamine ja heakskiitmine
                           
                        
                              —
                           
                           
                              mis tahes suuremad registrite redigeerimised, mis mõjutavad 2011. aasta rahvaloenduse andmeid, registrite redigeerimise sagedus
                           
                        
                              —
                           
                           
                              stabiilsus (registreeritud elanikkonda käsitleva teabe võrreldavus aja jooksul) (valikuline)
                           
                        
                              —
                           
                           
                              kasutamine, sealhulgas registri statistiline kasutamine muul eesmärgil kui loenduse jaoks ja registri kasutamine muul põhjusel kui statistilisel eesmärgil (nt halduslikel põhjustel).
                           
                        
            
                  3.2.2.4.
               
               
                  Registrite kokkusobivus (sealhulgas kirjete linkimiseks kasutatava(te) muutuja(te) kindlaksmääramine)
               
            
                  3.2.2.5.
               
               
                  Andmete väljavõtmine
               
            3.3.   Töötlemine ja hindamine
      
      3.3.1.   Andmete töötlemine (sh andmete sisestamine, kodeerimine, muutuja(te) kindlaksmääramine, kirjete redigeerimine, kirje(te) imputeerimine, kirje(te) kustutamine, hindamine, kirjete linkimine, sealhulgas kirjete linkimiseks kasutatava(te) muutuja(te) kindlaksmääramine, leibkondade ja perekondade genereerimine)
      
      3.3.2.   Kvaliteedi ja kaetuse hindamine, loendamisjärgsed uuringud (vajaduse korral), lõplik andmete valideerimine
      
      3.4.   Levitamine (teabekanalid, statistilise konfidentsiaalsuse tagamine, sealhulgas statistika avalikustamise kontroll)
      
      3.5.   Kulutasuvuse tagamise meetmed
      
      
         (1)  2. osa kohta tuleb esitada täielikud andmed, mis ei kattu, see tähendab, et igale teemale peab vastama täpselt üks andmeallikas.
      
         (2)  Andmeallikate puhul, mis tulenevad kirje linkimisest, sisaldab loetelu teavet uue andmeallika kohta ja kõikide esialgsete andmeallikate kohta, millest pärineb uus andmeallikas.
   
   
      II LISA
      
         Kvaliteediga seotud andmed ja metaandmed
      
      Kvaliteediga seotud andmed ja metaandmed andmeallikate ja teemade kohta koosnevad järgmistest allpool loetletud elementidest.
      1.   ASJAKOHASUS
      1.1.   Andmeallikate piisavus
      
      Liikmesriigid peavad esitama aruande andmeallikate asjakohasuse kohta, eelkõige selle kohta, milline mõju on rahva ja eluruumide loenduse oluliste tunnuste ja/või nõutud määratluste ja mõistete puhul registreeritud suurematel kõrvalekalletel, kui need tõsiselt takistavad edastatud andmete asjakohast kasutamist.
      1.2.   Terviklikkus
      
      Esitada tuleb järgmised andmed
      
                  —
               
               
                  kõikide geograafiliste piirkondade kohta järgmistel tasanditel: riiklik, NUTS 1, NUTS 2,
               
            
                  —
               
               
                  kõik hüperkuubid (1) ja kõik peamised marginaaljaotused (1):
                  
                              (1)
                           
                           
                              kui palju on lahtreid, mille spetsiaalseks väärtuseks on märgitud „ei ole kättesaadav”
                           
                        
                              (2)
                           
                           
                              kui palju on lahtreid, mille spetsiaalseks väärtuseks on märgitud „ei ole kättesaadav” ja mis on märgistatud kui „mitteusaldusväärne”
                           
                        
                              (3)
                           
                           
                              kui palju on lahtreid, mille spetsiaalseks väärtuseks on märgitud „ei ole kättesaadav” ja mis on märgistatud kui „konfidentsiaalne”
                           
                        
                              (4)
                           
                           
                              kui palju on numbrilise väärtuse lahtreid, mis on märgistatud kui „mitteusaldusväärne”.
                           
                        
            2.   TÄPSUS
      Järgmine teave:
      
                  —
               
               
                  tuleb esitada iga andmeallika kohta (jaotis 2.1) ja iga teema kohta (jaotis 2.2), milles osutatakse isikute (2) loendamisele, ning
               
            
                  —
               
               
                  võib esitada andmeallikate (jaotis 2.1) ja teemade kohta (jaotis 2.2), milles osutatakse muude statistiliste üksuste kui isikute loendamisele (valikuline).
               
            2.1.   Andmeallikad
          (3)
      
      Punkti 2.1.1 alusel nõutud andmed tuleb esitada kõikide geograafiliste piirkondade kohta järgmistel tasanditel: riiklik, NUTS 1, NUTS 2. Punkti 2.1.2 alusel nõutud selgitavad metaandmed tuleb riikliku tasandi jaoks.
      2.1.1.   Andmed
      
      
                  (1)
               
               
                  Loenduskogum: absoluutväärtus ja protsendimäär hinnangulisest üldkogumist.
               
            
                  (2)
               
               
                  Hinnanguline üldkogum: (4) absoluutväärtus.
               
            
                  (3)
               
               
                  Alakaetus (hinnanguline): absoluutväärtus ja protsendimäär loenduskogumist.
               
            
                  (4)
               
               
                  Ülekaetus (hinnanguline): absoluutväärtus ja protsendimäär loenduskogumist.
               
            
                  (5)
               
               
                  Kõikide kirjete imputatsioonide arv: (5) absoluutväärtus ja protsendimäär loenduskogumist.
               
            
                  (6)
               
               
                  Kõikide kirjete kustutamiste arv: (6) absoluutväärtus ja protsendimäär loenduskogumist.
               
            
                  (7)
               
               
                  Valimite puhul lisaks: täiendav kogum statistilisi üksuseid: (7) absoluutväärtus.
               
            
                  (8)
               
               
                  Imputeerimata kirjete arv andmeallikas üldkogumisse kuuluvate statistiliste üksuste puhul: absoluutväärtus, (8) protsendimäär loenduskogumist, (8) protsendimäär hinnangulisest üldkogumist (9) ja protsendimäär kõikidest andmeallikasse kuuluvatest imputeerimata kirjetest (enne mis tahes kirjete kustutamist) (10).
               
            
                  (9)
               
               
                  Andmeallikasse kuuluvate küsimustikupõhiste andmete puhul: (11) üksus – teave puudub (enne kirje imputeerimist): absoluutväärtus ja protsendimäär loenduskogumist.
               
            2.1.2.   Selgitavad metaandmed
      
      Selgitavad metaandmed hõlmavad järgmisi kirjeldusi
      
                  —
               
               
                  ala- ja ülekaetuse hindamise menetlused, sealhulgas teave ala- ja ülekaetuse prognoosi kvaliteedi kohta,
               
            
                  —
               
               
                  statistiliste üksuste jaoks kirjete imputeerimiseks või kustutamiseks kasutatud meetodid,
               
            
                  —
               
               
                  statistiliste üksuste jaoks andmekirjete kaalumiseks kohaldatavad meetodid,
               
            
                  —
               
               
                  andmeallikas asuvate, küsimustikul põhinevate andmete puhul: (11) mis tahes meetmed, millega teha kindlaks ja piirata üksusi, mille kohta teave puudub, või muud meetmed, millega andmete kogumise ajal vigu parandatakse.
               
            2.2.   Teemad
      
      Punkti 2.2.1 alusel nõutud andmed tuleb esitada kõikide geograafiliste piirkondade kohta järgmistel tasanditel: riiklik, NUTS 1, NUTS 2. Punkti 2.2.2 alusel nõutud selgitavad metaandmed tuleb esitada riikliku tasandi jaoks.
      2.2.1.   Andmed
      
      
                  (1)
               
               
                  Loenduskogum: (12) absoluutväärtus.
               
            
                  (2)
               
               
                  Teema kohta teavet sisaldavate andmekirjete (13) arv: kaalumata (14) absoluutväärtus, kaalumata (14) protsendimäär loenduskogumist.
               
            
                  (3)
               
               
                  Teema kohta teavet sisaldavate imputeeritud andmekirjete (13), (15) arv: kaalumata (14) absoluutväärtus, kaalumata (14) protsendimäär loenduskogumist.
               
            
                  (4)
               
               
                  Teema tunnuse (13), (15) imputeerimine: kaalumata (14) absoluutväärtus, kaalumata (14) protsendimäär loenduskogumist.
               
            
                  (5)
               
               
                  Teema tunnus, mille kohta teave puudub (13) (enne imputeerimist): kaalumata (14) absoluutväärtus, kaalumata (14) protsendimäär loenduskogumist.
               
            
                  (6)
               
               
                  Teemat (13), (16) käsitlevate imputeerimata vaatluste arv: kaalumata (14) absoluutväärtus, kaalumata (14) protsendimäär loenduskogumist.
               
            
                  (7)
               
               
                  III lisa tabelis sätestatud hüperkuubi kohta edastatud andmed (17) asjaomasel teemal: (18) absoluutväärtus, protsendimäär loenduskogumist.
               
            
                  (8)
               
               
                  Selliste imputeerimata andmekirjete (13) arv, mis sisaldavad teema kohta imputeerimata teavet, mis on jaotatud vastavalt III lisa tabelis asjaomase teema (18) kohta sätestatud hüperkuubile: kaalumata (14) absoluutväärtus, kaalumata (14) protsendimäär loenduskogumist.
               
            
                  (9)
               
               
                  Teemade puhul, mille kohta on teavet kogutud valimi abil: variatsioonikordaja (19) asjaomase teema (18) kohta III lisas sätestatud hüperkuubi lahtrite puhul.
               
            2.2.2.   Selgitavad metaandmed
      
      Selgitavates metaandmetes kirjeldatakse, millist meetodit kasutati, et käsitleda asjaomase teema puhul tunnust, mille kohta puudub vastus.
      Teemade puhul, mille kohta on teavet kogutud valimi abil, sisaldavad metaandmed järgmisi kirjeldusi:
      
                  —
               
               
                  valimikujundus,
               
            
                  —
               
               
                  võimalikud hälbed hindamises, mis tulenevad mudelist,
               
            
                  —
               
               
                  standardvea arvutamiseks kasutatud valemid ja algoritmid.
               
            3.   AJAKOHASUS JA ÕIGEAEGSUS
      Riigi tasandil tuleb esitada järgmine teave:
      
                  (1)
               
               
                  komisjonile (Eurostatile) andmete edastamise kalendrikuupäev(ad), jaotatuna hüperkuupide kaupa (1);
               
            
                  (2)
               
               
                  edastatud andmete olulisema(te) redigeerimis(t)e kalendrikuupäev(ad), jaotatuna hüperkuupide kaupa (1);
               
            
                  (3)
               
               
                  metaandmete (20) edastamise kalendrikuupäev(ad).
               
            1. aprillil 2014 või hiljem toimunud suuremate redigeerimiste puhul peavad liikmesriigid komisjonile (Eurostatile) teatama vastava(d) kalendrikuupäeva(d) eraldi ühe nädala jooksul pärast suuremat redigeerimist.
      4.   KÄTTESAADAVUS JA SELGUS (VALIKULINE)
      Liikmesriigid võivad teatada, millised on juurdepääsutingimused nende poolt kättesaadavaks tehtud 2011. aasta rahva ja eluruumide loenduste andmetele ja metaandmetele, sealhulgas massiteabevahendid, infokandjaid, dokumentatsiooni, hinnakujunduspoliitikat ja/või piiranguid käsitlevatele andmetele ja metaandmetele.
      5.   VÕRRELDAVUS
      Iga teema puhul peavad liikmesriigid esitama aruande iga määratluse või liikmesriigi tava kohta, mis võiks takistada andmete võrreldavust kogu ELi ulatuses.
      6.   SIDUSUS
      Iga teema puhul, milles osutatakse isikute loendamisele, (2) peavad liikmesriigid esitama III lisas (18) sätestatud hüpekuupide lahtrite väärtuste keskmise absoluutse hälbe (21).
      
         (1)  Nagu loetletud määruse (EÜ) nr 519/2010 I lisas.
      
         (2)  Teemad või teemade andmeallikad, mille puhul III lisa tabelis esitatud koguarv on kogurahvastik.
      
         (3)  Andmeallikate kohta tuleb esitada täielikud andmed, mis ei kattu, see tähendab, et igale teemale peab vastama täpselt üks andmeallikas, mille kohta esitatakse teavet käesolevas jaotises. Kui kirje linkimise tõttu on tekkinud uus andmeallikas, peavad liikmesriigid hindama pigem uut andmeallikat, mitte esialgseid andmeallikaid, millest uus andmeallikas pärineb.
      
         (4)  ((1) + (3) – (4)), mis viitab käesoleva lisa punkti 2.1.1 andmetele, esitatud absoluutväärtusena.
      
         (5)  Mis tahes kirje imputeerimine suurendab loenduskogumi suurust. Kirje linkimisest tuleneva andmeallika puhul tuleb üksnes kirjeid, mis on imputeeritud esialgsetesse andmeallikatesse ja mis on seega suurendanud loenduskogumi suurust, arvestada uude andmeallikasse imputeeritud kirjetena.
      Kui andmekirjet kaalutakse üldkogumi jaoks vajaliku statistilise väljundi genereerimise jooksul kaaluga wesialgne > 1, tuleb seda arvestada imputeeritud kirjena kaaluga wimputeeiritud = wesialgne – 1. Kaalu wesialgne võrdlushüperkuup on sama, mis on loetletud III lisa tabelis statistiliste üksuste puhul, mille kohta andmeallikas annab teavet.
      
         (6)  Mis tahes kirje kustutamine vähendab loenduskogumi suurust. Kirje linkimisest tuleneva andmeallika puhul tuleb üksnes kirjeid, mis on kustutatud esialgsetes andmeallikates ja mis on seega vähendanud loenduskogumi suurust, arvestada uues andmeallikas kustutatud kirjetena.
      Kui andmekirjet kaalutakse üldkogumi jaoks vajaliku statistilise väljundi genereerimise jooksul kaaluga wesialgne < 1, tuleb seda arvestada kustutatud kirjena kaaluga wkustutatud = 1 – wesialgne. Kaalu wesialgne võrdlushüperkuup on sama, mis on loetletud III lisa tabelis statistiliste üksuste puhul, mille kohta andmeallikas annab teavet.
      
         (7)  Kui andmeallikas sisaldab hinnangulises üldkogumis metodoloogilise põhimõttena andmekirjeid üksnes statistiliste ühikute valimi kohta, arvutatakse statistiliste üksuste täiendava kogumi suurus vastavalt valimikujundusele.
      
         (8)  ((1) – (4) – (5) – (7)), mis viitab käesoleva lisa punkti 2.1.1 andmetele, esitatud absoluutväärtusena, vastavalt 100 * ((1) – (4) – (5) – (7)) / (1).
      
         (9)  100 * ((1) – (4) – (5) – (7)) / ((1) + (3) – (4)), mis viitab käesoleva lisa punkti 2.1.1 andmetele.
      
         (10)  100 * ((1) – (4) – (5) – (7)) / ((1) – (5) + (6) – (7)), mis viitab käesoleva lisa punkti 2.1.1 andmetele.
      
         (11)  Rohkem kui ühe küsimustikul põhineva andmeallika kirje linkimisest tuleneva andmeallika puhul tuleb teave esitada iga esialgse küsimustikul põhineva andmeallika kohta.
      
         (12)  Nagu määratletud käesoleva lisa punktis 2.1.1.(1) andmeallika puhul, millest saadakse üldkogumi jaoks loendusteavet seoses teatava teemaga.
      
         (13)  Loenduskogumi puhul andmeallikas, millest teema kohta saadakse loendusteavet.
      
         (14)  Kui andmekirjeid kaalutakse asjaomase teema jaoks vajaliku statistilise väljundi genereerimise jooksul, tähendab „kaalutud” seda, et neid kaalusid tuleb kohaldada andmekirjete arvutamisel, „kaalumata” tähendab seda, et neid kaalusid ei tule andmekirjete arvutamisel kohaldada. Kaalude võrdlushüperkuubid on loetletud III lisas esitatud tabeli teemade puhul.
      
         (15)  Tunnuse imputeerimisel ei ole mõju loenduskogumi suurusele. Teema puhul, mis kuulub kirje linkimisest tulenevasse andmeallikasse, arvestatakse kirje imputeerimisena mis tahes kirjet, mis sisaldab teavet selle teema kohta kirje mis tahes esialgsesse andmeallikasse imputeerimise tulemusena, kui imputeerimine suurendab loenduskogumi suurust, ning selle teema tunnuse imputeerimisena, kui imputeerimine ei suurenda loenduskogumi suurust.
      
         (16)  ((2) – (3) – (4)), mis viitab käesoleva lisa punktis 2.2.1. esitatud andmetele.
      
         (17)  Määruse (EL) nr 519/2010 alusel esitatud andmed III lisa tabelis asjakohase teema kohta loetletud hüperkuubis.
      
         (18)  Geograafiline piirkond, mille kohta tuleb teavet esitada, on esitatud III lisa tabelis.
      
         (19)  Kui lahtri numbriline väärtus on väiksem kui 26, võib variatsioonikordaja asendada spetsiaalse väärtusega „ei ole kättesaadav”.
      
         (20)  Nagu loetletud määruse (EL) nr 519/2010 II lisas.
      
         (21)  Lahtri numbrilise väärtuse ja selle aritmeetilise keskmise vahe absoluutse (positiivse) väärtuse aritmeetiline keskmine (pidades silmas, et aritmeetilised keskmised arvutatakse kõikide hüperkuupide jaoks (nagu on loetletud määruse (EL) nr 519/2010 I lisas)), milles sisaldub III lisas sätestatud asjakohane hüperkuup.
   
   
      III LISA
      
         Kvaliteedihinnangute risttabelid
      
      Allpool sätestatud hüpekuupide kohta tuleb esitada järgmine teave:
      
                  —
               
               
                  kõik teemad, mis on nõutud II lisa punktide 2.2.1 alapunktides 7 ja 8,
               
            
                  —
               
               
                  teemad, mille kohta on teave kogutud valimi abil, nagu on nõutud II lisa punkti 2.2.1 alapunktis 9, ning
               
            
                  —
               
               
                  hüperkuupide (1) vaheline sidusus, nagu on nõutud II lisa punktis 6.
               
            
                  Teema(d)
               
               
                  Võrdlushüperkuubi number (2), (3)
                  
               
               
                  Risttabel kvaliteedihindamise jaoks
               
            
                  Kokku
               
               
                  Tunnused (4)
                  
               
            
                  Sugu, vanus
               
               
                  42
               
               
                  Kogurahvastik
               
               
                  GEO.L. SEX. AGE.H.
               
            
                  Praegune hõiveseisund
               
               
                  18
               
               
                  Kogurahvastik
               
               
                  GEO.L. SEX. AGE.M. CAS.L.
               
            
                  Töökoha paiknemine
               
               
                  22
               
               
                  Kogurahvastik
               
               
                  LPW.L. SEX. AGE.M.
               
            
                  Paikkond
               
               
                  4
               
               
                  Kogurahvastik
               
               
                  GEO.L. SEX. AGE.M. LOC.
               
            
                  Seaduslik perekonnaseis
               
               
                  18
               
               
                  Kogurahvastik
               
               
                  GEO.L. SEX. AGE.M. LMS.
               
            
                  Amet
               
               
                  13
               
               
                  Kogurahvastik
               
               
                  GEO.L. SEX. AGE.M. OCC.
               
            
                  Tööstusharu
               
               
                  14
               
               
                  Kogurahvastik
               
               
                  GEO.L. SEX. AGE.M. IND.H.
               
            
                  Hõivestaatus
               
               
                  12
               
               
                  Kogurahvastik
               
               
                  GEO.L. SEX. AGE.M. SIE.
               
            
                  Haridussaavutused
               
               
                  14
               
               
                  Kogurahvastik
               
               
                  GEO.L. SEX. AGE.M. EDU.
               
            
                  Sünniriik/-koht
               
               
                  45
                  26
               
               
                  Kogurahvastik
               
               
                  GEO.L. SEX. AGE.M. POB.M.
                  GEO.N. SEX. AGE.M. POB.H.
               
            
                  Kodakondsus
               
               
                  45
                  27
               
               
                  Kogurahvastik
               
               
                  GEO.L. SEX. AGE.M. COC.M.
                  GEO.N. SEX. AGE.M. COC.H.
               
            
                  Riiki saabumise aasta
               
               
                  25
               
               
                  Kogurahvastik
               
               
                  GEO.L. SEX. AGE.M. YAE.L.
               
            
                  Alaline elukoht aasta enne loendust
               
               
                  17
               
               
                  Kogurahvastik
               
               
                  GEO.L. SEX. AGE.M. ROY.
               
            
                  Seisund leibkonnas
               
               
                  1
               
               
                  Kogurahvastik
               
               
                  GEO.L. SEX. AGE.M. HST.H.
               
            
                  Seisund perekonnas
               
               
                  6
               
               
                  Kogurahvastik
               
               
                  GEO.L. SEX. AGE.M. FST.H.
               
            
                  Tuumperekonna tüüp, tuumperekonna suurus
                  (vabatahtlik)
               
               
                  52
               
               
                  Kõikide perekondade arv
               
               
                  GEO.L. TFN.H. SFN.H.
               
            
                  Tavaleibkonna tüüp, tavaleibkonna suurus
                  (vabatahtlik)
               
               
                  5
               
               
                  Kõikide tavaleibkondade arv
               
               
                  GEO.L. TPH.H. SPH.H.
               
            
                  Leibkonna valduse staatus
                  (vabatahtlik)
               
               
                  5
               
               
                  Kõikide tavaleibkondade arv
               
               
                  GEO.L. TSH. SPH.H.
               
            
                  Elamistingimused
               
               
                  38
               
               
                  Kogurahvastik
               
               
                  GEO.L. SEX. AGE.M. HAR.L.
               
            
                  Elamispinna tüüp
                  (vabatahtlik)
               
               
                  59
               
               
                  Kõikide eluruumide arv
               
               
                  GEO.L. TLQ.
               
            
                  Tavaeluruumide valduslik olukord
                  (vabatahtlik)
               
               
                  53
               
               
                  Kõikide tavaeluruumide arv
               
               
                  GEO.L. OCS.
               
            
                  Omandisuhe
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. OWS.
               
            
                  Elanike arv, kasulik põrandapind ja/või eluaseme tubade arv
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. NOC.H. (UFS. või NOR.)
               
            
                  Elanike arv, eluaseme asustustiheduse standard
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. NOC.H. (DFS. or DRM.)
               
            
                  Veevarustussüsteem
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. WSS.
               
            
                  Tualettruum
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. TOI.
               
            
                  Pesemisvõimalus
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. BAT.
               
            
                  Kütmise tüüp
                  (vabatahtlik)
               
               
                  41
               
               
                  Kõikide hõivatud tavaeluruumide arv
               
               
                  GEO.L. TOH.
               
            
                  Eluruumid hoone tüübi järgi
                  (vabatahtlik)
               
               
                  53
               
               
                  Kõikide tavaeluruumide arv
               
               
                  GEO.L. TOB.
               
            
                  Eluruumid ehitusaja järgi
                  (vabatahtlik)
               
               
                  53
               
               
                  Kõikide tavaeluruumide arv
               
               
                  GEO.L. POC.
               
            II lisa punkti 2.1.1 alapunktides 5 ja 6 nimetatud kaalude worig võrdlushüperkuubid (5) on järgmised:
      
                  —
               
               
                  füüsiliste isikute (6) puhul hüperkuup (5) nr 42,
               
            
                  —
               
               
                  perekondade (6) puhul hüperkuup (5) nr 52,
               
            
                  —
               
               
                  tavaleibkondade (6) puhul hüperkuup (5) nr 5,
               
            
                  —
               
               
                  eluruumide (6) puhul hüperkuup (5) nr 59,
               
            
                  —
               
               
                  tavaeluruumide (6) puhul hüperkuup (5) nr 53.
               
            
         (1)  Nagu loetletud määruse (EL) nr 519/2010 I lisas.
      
         (2)  Nagu loetletud määruse (EL) nr 519/2010 I lisas.
      
         (3)  Teemade puhul, mille andmekirjeid kaalutakse vajaliku statistilise väljundi genereerimise jooksul, moodustavad allpool esitatud võrdlushüperkuubid aluse kvaliteediga seotud andmete jaoks, nagu nõutud II lisa punkti 2.2.1 alapunktides 7, 8 ja 9.
      
         (4)  Tunnus on tähistatud koodiga, nagu on sätestatud vastava koodi puhul määruse (EÜ) nr 1201/2009 lisas.
      
         (5)  Nagu loetletud määruse (EL) nr 519/2010 I lisas.
      
         (6)  Statistilised üksused, mille kohta andmeallikas annab teavet.